text: [{"text_idx": "#000003", "text": "Niadto siya padulong sa lim-aw. \u201cMga baki, magdula ta! Kokok kokok.\u201d"}, {"text_idx": "#000006", "text": "\u201cHahaha, di kabalo mokokak,\u201d tubag sa mga baki. Nagpadayon ra sila\u2019g taguanay sa mga tag-as nga kahoy."}, {"text_idx": "#000008", "text": "\u201cHahaha, di kabalo mokokak,\u201d tubag sa mga baki. Nagpadayon ra sila\u2019g latay-latay sa mga dagkong troso."}, {"text_idx": "#000011", "text": "\u201cWalay baki nga makigdula nako kay lahi akong tingog,\u201d tubag ni Dodo. \u201cApan kon makalitok na ko og kokkkak... Hala, makalitok nako! Kokkkak, kokkkak, kokkkak...\u201d malipayong niyang singgit."}, {"text_idx": "#000012", "text": "\u201cMaayo kay makalitok na ka, apan ayaw kalimti nga ang tinuod nga higala, dawaton ka bisan pa sa imong kalahian.\u201d"}, {"text_idx": "#000013", "text": "\u201cDi nako kinahanglan ang imong leksiyon karon. Sultii na lang ko kon naa ba kay nakita nga mga baki diring dapita.\u201d"}, {"text_idx": "#000015", "text": "\u201cSige, adto nako. Kokkkak kokkkak,\u201d wa na gipahuman ni Dodo si Nesio og sulti. Nisutoy siya padulong sa danaw ug didto nailaila niya sila Loloy ug Barting. Nagdula sila sa lapok, nangaon og lamok, ug nagsakay-sakay sa mga naglutaw nga dahon sa danaw. Malipayon kaayo si Dodo. Sa unang higayon, aduna siya\u2019y mga higala."}, {"text_idx": "#000017", "text": "\u201cLingaw na!\u201d tubag ni Loloy. \u201cBarting, ikaw una ambak gikan diri nga ugat. Kokak kokak.\u201d"}, {"text_idx": "#000018", "text": "Nakaambak og usa ka dupa si Barting. Nisunod si Loloy nga nakalapas og gamay sa naabot ni Barting."}, {"text_idx": "#000020", "text": "\u201cYehey, daog ko! KOKOK, KOKOK, KOKOK!\u201d siyagit ni Dodo. Paglingi niya kay Loloy ug Barting, didto niya naamgohan nga kokok ang iyang nalitok."}, {"text_idx": "#000022", "text": "\u201cKay ikaw, ikaw; sila, sila. Ang kinahanglan nimo kay makakita og higala nga kasabot ana, apan swerte ka.\u201d"}, {"text_idx": "#000023", "text": "Gipalingi ni Nesio si Dodo sa likod. Nakita ni Dodo si Loloy ug Barting nga padulog sa iyang gitaguan. \u201cGanina sa wa pa ka niadto sa danaw, sultian unta tika nga ang mga baki nga imong mailaila didto kasabot sa imong kahimtang,\u201d sulti ni Nesio. \u201cLakaw, sugata sila sama sa pagdawat nimo sa imong kaugalingon.\u201d"}, {"text_idx": "#000024", "text": "Nagpasalamat si Dodo kay Nesio ug gitawag niya ang duha ka baki. \u201cBarting! Loloy!\u201d"}, {"text_idx": "#000025", "text": "\u201cNgano nikalit man ka biya sa dula? Abi namo di na ka namo makit-an. Kokak kokak,\u201d sulti ni Barting."}, {"text_idx": "#000026", "text": "\u201cGiunsa man to nimo pag-ambak ganina? Labing taasa! Tudlui mi. Kokak kokak,\u201d hangyo ni Loloy."}, {"text_idx": "#000027", "text": "\u201cPwede kaayo. Kokok kokok,\u201d walay pag-aron-ingong tubag ni Dodo."}, {"text_idx": "#000028", "text": "Sorry, the comment form is closed at this time."}, {"text_idx": "#000030", "text": "Huni-huni produces Binisaya resources for learners and teachers."}, {"text_idx": "#000032", "text": "Would you like to contribute to Huni-huni? Send an email to [email protected] and one of us will get in touch with you."}]